**Почивка в Сан Ремо 2020**

**Самолетна програма 8 дни / 7 нощувки**

**Цена : от 572 евро / 1119 лева**

|  |  |  |
| --- | --- | --- |
| ***Дата на заминаване*** | ***Hotel Globo& Suite 3\**** | ***Hotel NyalaSuite 4\**** |
| **24.05.2020 г.** | *572 евро / 1119 лева* | *579 евро / 1132 лева* |
| **31.05.2020 г.** | *580 евро / 1134 лева* | *587 евро / 1148 лева* |
| **07.06.2020 г.** | *588 евро / 1150 лева* | *595 евро / 1164 лева* |
| **14.06.2020 г.** | *588 евро / 1150 лева* | *595 евро / 1164 лева* |
| **21.06.2020 г.** | *596 евро / 1166 лева* | *603 евро / 1180 лева* |
| **28.06.2020 г.** | *596 евро / 1166 лева* | *603 евро / 1180 лева* |
|  |  |  |
| **23.08.2020 г.** | *596 евро / 1166 лева* | *----* |
| **30.08.2020 г.** | *596 евро / 1166 лева* | *603 евро / 1180 лева* |
| **06.09.2020 г.** | *588 евро / 1150 лева* | *595 евро / 1164 лева* |
| **13.09.2020 г.** | *588 евро / 1150 лева* | *595 евро / 1164 лева* |
| **20.09.2020 г.** | *588 евро / 1150 лева* | *595 евро / 1164 лева* |
| **27.09.2020 г.** | *572 евро / 1119 лева* | *579 евро / 1132 лева* |

**Цената включва:**

* 7 нощувки в избрания от Вас хотел в Сан Ремо;
* 7 закуски в ресторанта на съответния хотел;
* 7 вечери в ресторанта на съответния хотел;
* Двупосочен самолетен билет София- Милано- София с включени летищни такси и чекиран багаж до 20 кг;
* Трансфер летище – хотел – летище;
* Транспорт с комфортен автобус;
* Екскурзовод на български език;
* Панорамна обиколка на Милано;
* Полудневна обиколка на Сан Ремо;

**Цената не включва:**

* Доплащане за настаняване в единична стая – 154 евро;
* Медицинска застраховка към ЗЗД „Армеец“ с покритие 5000 евро за 8 дена за лица на възраст до 70г. – 8 лв; за лица на възраст от 70г. до 85г. – 19 лв;
* Сити такса за целия период (задължителна за доплащане) – 10,50 евро;
* Допълнителни екскурзии при минимум 20 турист **(могат да се заплащат на място)**:

\* Целодневна екскурзия до Монако, Монте Карло и Ментон – 30 евро;

\* Целодневна екскурзия до Кан и Антиб - 25 евро;

\* Целодневна екскурзия до Рапало, Санта Маргарита Лигуре и Портофино – 30 евро

+ 15 евро (за двупосочен фериботен билет до Портофино);

\* Целодневна екскурзия до Генуа и Империя - 25 евро

\* Целодневна екскурзия до Ница, Сен Пол дьо Ванс - 25 евро.

* Входни такси за посещаваните туристически обекти;
* По желание – застраховка „Отмяна на пътуването“;

**Туристическа програма:**

|  |
| --- |
| **1 ДЕН / София- Милано**  Директен полет на „България Еър“ от София за Милано в 10:20 ч. Кацане в Милано в 11:30 ч. Туристическа програма в Милано. Милано е най-големият град на Северна Италия и център на областта Ломбардия. Обикновено наричат Рим “вечен”, Неапол ”прекрасен”, а Флоренция - “град на изкуствата“. Жителите на Милано наричат своя град “лабориоза” – трудолюбив. И наистина Милано е промишленото и финансово сърце на Италия. Той отстъпва по брой на населението на Рим, но има ръководна роля в индустриалния, финансовия и търговски живот на страната. Кратка туристическа програма (1ч. 30 мин) : разходка по улица "Данте", която ни води до катедралата "Дуомо", Виторио Емануеле. Фото-пауза пред операта "Ла Скала" и замъкът “Сфорцеско”.  Отпътуване за Сан Ремо. Настаняване в хотел. Вечеря. Нощувка. |
|  |
| **2 ДЕН / Сан Ремо**   Закуска. Полудневна обиколка на Сан Ремо. Свободно време. Вечеря. Нощувка. |
|  |
| **3 ДЕН / Монако, Монте Карло, Ментон**   Закуска. Свободно време или по желание допълнителна екскурзия до Монако, Монте Карло, Ментон. Вечеря. Нощувка.    \*\*\* **Допълнителна екскурзия: Монако, Монте Карло и Ментон - 30 евро:**  Монако (Monaco) е синоним на лукс, красота, развлечения и красиви емоции. Заради своята малка площ Княжество Монако е най-гъсто населената държава на Земята. Разположен е на красивия Лазурен бряг на Средиземно море и отстои само на 18 км източно от Ница и на около 100 км от Сен Тропе. Този същински рай се намира на френската Ривиера, между Средиземно море и Франция и разполага с най-доброто от Лазурния бряг. Той е втората най-малка държава в Европа веднага след Ватикана. Основните доходи на страната идват от туризъм. Годишно в Монако пристигат около 700 000 чуждестранни туристи. Световната си слава Монако дължи на Гранд Казино в Монте Карло, на старта от Формула 1, който се провежда ежегодно, и на бляскавия живот на кралското семейство Грималди.  Монте Карло е квартал на Монако, един от най - богатите. Някога хората са го смятали за столица на Монако. Монте Карло е един от най-посещаваните курорти в Европа и е известен с блясъка, лукса и хазарта, както и с организирането на рали-шампионати на Formula 1.Тук се намира най-известната писта на Формула 1.  Френският град Мантон е разположен на Френската ривиера и е известен под името "Перлата на Франция" заради невероятната си красота.  Мантон е известен с великолепните си градини, като една от най-посещаваните от тях е Вал Рахме (Val Rahmeh), която е била създадена от сър Пърси  Радклиф в чест на любимата му съпруга. Друга привлекателна за туристите градина е Сере де ла  Мадоне.  Мантон със своя мек субтропичен климат се е превърнал в идеално място за почивка както през лятото, така и през зимата. Мантон се смята за един от най-топлите курорти на френската Ривиера. В Мантон се съчетават в пълна хармония природата и културата – потъналите в зеленина паркове и градини са като запазена марка на архитектурните стилове, които могат да се видят на френската Ривиера. Спокойният и безгрижен живот в Мантон го прави изключително привлекателен курортен град.В него има хотели от различни категории, всевъзможни ресторанти, казина и клубове. Градът може да се похвали със своите красиви плажове. В Мантон има три плажа, като един от тях е каменист, а останалите са пясъчни.  Обикновено Монако, Монте Карло и Мантон влизат в списъка на задължителните при екскурзия места за посещение, така че това е чудесна възможност да се разходите по Френската ривиера и да опознаете живота там. |
|  |
| **4 ДЕН / Кан и Антиб**  Закуска.Свободно време или по желание допълнителна екскурзия до Кан и Антиб. Вечеря. Нощувка.  **\*\*\* Допълнителна екскурзия: Кан и Антиб - 25 евро:**  Кан е живописен град, намиращ се на френската Ривиера. Той е изключително популярна туристическа дестинация не само в Европа, но и в целия свят. Това се дължи не само на известният филмов фестивал, който всяка година се провежда там, но и на многото туристически атракции и забави, които града предлага. Тук също се намират и едни от най-красивите средиземноморски плажове, на които спокойно можете да си отдъхнете или да се включите в спортни занимания като ветроходство и плуване. Кан представлява предградие на Ница и е един от най-скъпите френски градове. Фестивалът в Кан е един от най-бляскавите филмови фестивали, поради което е изградена и алея на славата пред Фестивалната палата, където много творци са оставили своите отпечатъци на ръцете си. Наградата, която се връчва тук, се нарича "Златна палма".  Антиб е един от най-известните курорти на Лазурния бряг на Франция Антиб е разположен между Ница (20 км) и неповторимия Кан, от който го делят едва 12 км. Изключително красив, модерен и същевременно исторически, днешният Антиб носи със себе си повече от 2000 години история. Разположен на югоизточния бряг на Франция, Антиб днес предлага всички луксове и предимства на първокласен курортен комплекс на Средиземно море. Антиб успява да съчетае с лекота своето историческо, туристическо и иноваторско лице. |
|  |
| **5 ДЕН / Света Маргарита, Портофино и Рапало**   Закуска.Свободно време или по желание допълнителна екскурзия до Света Маргарита, Портофино и Рапало. Вечеря. Нощувка.  \*\*\* **Допълнителна екскурзия: Света Маргарита, Портофино и Рапало - 30 евро + 15 евро (за двупосочен фериботен билет до Портофино):**  Рапало е най-големият морски курорт на Ривиера ди Леванте и се намира между Портофино и Киавари, на около 33 километра югоизточно от Генуа.  Портофино е малко италианско рибарско градче, община и туристически курорт, намиращ се в провинция Генуа на Италианската Ривиера. Градът е едно от най-красивите средиземноморски пристанища.  Името Портофино идва от латинския израз "Portus Delfini", което се превежда като пристанище на делфини. Въпреки, че броят на дружелюбните бозайници, обитаващи Тигулския залив в днешно време не е толкова голям, в миналото е било различно.  Портофино и Тигулският залив са символи, отразяващи красотата на Италия. За достигане до Портофино е необходимо да се използва ферибот. **(продължителност: 30 минути / цена: 15 евро за двупосочен билет).** Крайбрежната линия е осеяна с редица модерни курорти, яхтени пристанища, красиви къщи с боядисани фасади в пастелни цветове и  изобилие от първокласни спортни съоръжения. Но най-поразителната гледка, която ще се запамети в съзнанието на всеки посетител,  е красотата на морските пейзажи, синхронът между сините нюанси на вълните и зеленината на планините.  В Портофино не случайно е любимо място на много хора, било то известни или не. Още стъпвайки там ще усетите витаещата романтика, спокойствие и магичност, които със сигурност ще пленят и вас.  Санта Маргарита Лигуре е община в северозападна Италия, провинция Генуа. Основна забележителност в региона е Замъкът, построен през 1550 г., когато областта е била под контрола на република Генуа като защита срещу увеличаващите се нападения на пирати от Северна Африка. Друга историческа сграда от Средновековието е Базиликата на Санта Маргарита от Антиохия, изградена през 1658 г. върху останките на църква от XIII в. В региона са разположени красиви рибарски и мелничарски селца, църкви и замъци, които все още пазят атмосферата на отминалите времена и привличат туристите. |
|  |
| **6 ДЕН / Генуа и Империя**   Закуска. Свободно време или по желание допълнителна екскурзия до Генуа и Империя. Вечеря. Нощувка.  **\*\*\* Допълнителна екскурзия: Генуа и Империя - 25 евро:**  Генуа е столица на региона Лигурия и провинцията Генуа, а също е и важно пристанище в Северна Италия. Градът се намира между Лигурско море и Апенините. Генуа носи със себе си изключително богата история и култура. Едни от интересните забележителности в града са площадът „Ферари“, родната къща на Христофор Колумб. Безспорно най-голямата атракция на пристанището е считания за най-голям в Европа аквариум. Построен през 1992 година красивият аквариум се врязва направо в морето. Тук могат да се разгледат многообразните морски представители, като делфини, акули и пингвини.  Следобяд посещение на Империя.  Империя е пристанищно градче, което е основано на 21 октомври 1923 година. В момента там се отглеждат цветя и маслини и е много популярна туристическа дестинация. Разходка по крайбрежния булевард. По желание – посещение на Катедралата Свети Мавриций, най-голямата църква в областта Лигурия, Музеят на корабоплаването, Музеят на маслините или пък просто да седнете в някое от привлекателните крайбрежни заведения и да се наслаждавате на чаша италианско кафе, гледайки морето. |
|  |
| **7 ДЕН / Ница, Сан Пол дьо Ванс**   Закуска. Свободно време или по желание допълнителна екскурзия до Ница, Сан Пол дьо Ванс.   Вечеря. Нощувка.  \*\*\* **Допълнителна екскурзия: Ница, Сен Пол дьо Ванс - 25 евро:**  Ница е град разположен по бреговете на Залива на ангелите, заобиколен от приморските Алпи, защитаващи града от хладни ветрове. Столицата на Лазурния бряг е петият по големина град  във Франция  и най-големият на френската Ривиера. Ница е един от най-хубавите и най-важните курортни комплекси на Средиземно море. Сред интересните забележителности тук са римските постройки - арени, терми, площад “Масена” (Place Masséna), руската църква “Св. Николай”, музеите на Матис, Марк Шагал, манастира Симиез и др. Ница притежава особена красота и очарование, които я правят една от най-предпочитаните курортни дестинации във Франция.  Сен Пол дьо Ванс е малък град в Югоизточна Франция. Той е предградие на Ница и се намира на 12 км западно от центъра на града.  Сен Пол дьо Ванс е прекрасен средновековен град, разположен върху хълм, северно от Кан, чийто старинен чар не се е изгубил въпреки стичащите се тук тълпи от туристи през пиковия сезон. Градът е обкръжен от крепостна стена, която запазва  средновековния му облик и красота. |
|  |
| **8 ДЕН / Милано - София**  Закуска (сух пакет). Ранно отпътуване за Милано.  Трансфер до летището в Милано. Директен полет до София с „България Еър“ в 12:15 ч. Кацане на летище „София“ в 15:15 ч.     **Информация за предлаганите хотели:** |

**\*\*\* Hotel Globo & Suite (**[**www.hotelglobosanremo.it**](http://www.hotelglobosanremo.it/)**)** предлага непринудена атмосфера и просторни стаи за гости. Той е разположен на главната пешеходна търговска улица на Сан Ремо, в непосредствена близост до площад Коломбо и театър Аристон. Всички стаи са обзаведени в стил Арт нуво. Те са оборудвани с климатик, сателитна телевизия, безплатен Wi-Fi и кабелен интернет. Някои от тях предлагат тераса с уникален изглед към града, а в част от стаите Ви очаква и спа вана. За гостите се поднася ежедневна закуска на бюфет със сладки храни, а ресторантът е специализиран в местната и национална кухня.  Любезният персонал е винаги на разположение и ще Ви помогне да се насладите на чудесен престой. Хотел Globo се радва на удобни връзки с обществения транспорт. Той е на 350 метра от казиното и на 900 метра от жп гара Сан Ремо и на 300м от градския плаж.

\*\*\*\* Hotel Nyala Suite 4\* предлага стаи, които разполагат с вътрешен двор или балкон и климатик. Те са с модерен или колониален дизайн с дървени подове, 32 "LCD телевизор и сейф. Хотелът разполага с открит басейн с шезлонги и чадъри, както и стаи с безплатен Wi-Fi. Хотел Nyala е на 80 метра над морското равнище и на 800 метра от плажа. Разположен е на живописно и спокойно място, в непосредствена близост до плажа и центъра на града. Хотелът предлага идеалните условия за активна почивка сред палмови дървета, златиста плажна ивица и кристално чисто море. В активния сезон се предлага безплатен трансфер, който ще Ви отведе до плажа или центъра на Сан Ремо. На 100 метра от хотела има автобусна спирка. Тук може да разгледате хотел Nyala: <http://www.nyalahotel.com/en/>

Полетно разписание:

|  |  |  |  |  |
| --- | --- | --- | --- | --- |
| **Авиокомпания** | **Направление** | **Излита** | **Каца** | **Летище** |
| **BULGARIA AIR** | **София-Милано Малпенса** | **10:20 - София** | **11:30- Милано** | **МиланоМалпенса** |
| **Милано Малпенса - София** | **12:15- Милано** | **15:15 -София** | **София** |